[{"text_idx": "#000002", "text": "Nia nunsemajna felietono pri koninda polo estas dedic\u0302ita al Jo\u0301zef Teodor Konrad Korzewniowski, al la mondo konata kiel la renoma anglalingva verkisto Jopeph Conrad. La kulturkronikaj informoj rilatas al finrenovigo de la fama altaro de Wit Stwosz en Maria-Baziliko en Krakovo, al pentraj\u0302o de Gottlieb deponita en la varsovia POLIN kaj al direktista kariero de Marta Gardolin\u0301ska en Francio. La E-komunuma informo koncernas la proksimig\u0302an Tagon de la Gepatra Lingvo, por kio mesag\u0302as ankau\u0306 UEA. Fine ni konfirmas en Leterkesto pliajn kontribuojn pri la temo kien post la 10-jarig\u0302o de la varsovia E-programo de la Pola retRadio. Muzike akompanas nin la kanto de Amira \u201eArirang, verda arirang\u201d per kiu ni bondeziras al c\u0302iuj au\u0306skultantoj solenintaj Pritempan Feston lau\u0306 la Luna Kalendaro, i.a. en Japanio, Koreio kaj C\u0302inio. Krome Jonny M. memorigas fine la kanzonon \u201eNi c\u0302iuj estas amikoj\u201d. La programinformon akompanas foto de la renovigita historia altaro en la krakova Maria-Baziliko. En unuopaj rubrikoj de nia pag\u0302o eblas konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Plimulto de la rubrikoj estis en la lastaj tagoj dank\u2019 al Krystyna Grochocka aktualigitaj. Tio koncernas la periodon ekde komenco de septembro 2020 kaj fino de januaro 2021. Aliaj tiuperiodaj aktualigoj sekvos en la plej proksimaj tagoj. La tuta elsendo estas au\u0306debla en jutubo; Espero2009: I.a. pere en jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]